దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
తమిళంలోకి నాగార్జున హిట్ సినిమా!
తమిళంలో నాగార్జున హిట్ సినిమా!
| Updated:
Jan 18, 2017, 04:08PM IST
క్రమక్రమంగా నాగార్జునకి కోలీవుడ్&zwnj;లో కూడా మార్కెట్ పెరుగుతున్నట్టు అనిపిస్తోంది. గతేడాది నాగ్, కార్తి, తమన్నా ప్రధాన పాత్రల్లో వచ్చిన ఊపిరి మూవీ తెలుగు, తమిళ భాషల్లో ఏకకాలంలో రిలీజైన సంగతి తెలిసిందే. ఇదిలావుంటే, నాగ్ నటించిన మరో హిట్ సినిమా ఇప్పుడు కోలీవుడ్&zwnj;లో డబ్బింగ్ అవుతోంది. 2015 సంక్రాంతి బరిలో నిలిచి సూపర్ హిట్ అయిన నాగార్జున సినిమా సోగ్గాడే చిన్నినాయన మూవీ తమిళ డబ్బింగ్ వెర్షన్ ఫిబ్రవరిలో రిలీజ్ కానుంది.
సోగ్గాడే చిన్నినాయన మూవీ బాగా నచ్చడంతోపాటు తమిళతంబీల అభిరుచికి అనుగుణంగా వుందట. అంతేకాకుండా ఈ చిత్రంలో నటించిన లీడింగ్ లేడీస్ రమ్యక్రిష్ణ, అనుష్క, లావణ్యా త్రిపాఠి, హంసానందిని వంటి వాళ్లంతా తమిళ ఆడియెన్స్&zwnj;కి కూడా సుపరిచితమే. ఇక నాగ్ విషయానికొస్తే, ఇటీవలే ఊపిరి మూవీతో కోలీవుడ్ ఆడియెన్స్&zwnj;కి దగ్గరయ్యాడు నాగ్. అలా మొత్తానికి 'సోగ్గాడు' కోలీవుడ్ బాట పట్టినట్టు సమాచారం. ఇదే ఫిబ్రవరిలో నాగ్ లేటెస్ట్ మూవీ 'ఓం నమో వేంకటేశాయ' సైతం రిలీజ్&zwnj;కి రెడీ అవుతోంది.